Държавен вестник, бр. 93, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  93
3. при издирването на хора на труднодостъпни 
и непроходими места придвижването задължи­
телно се извършва чрез самоосигуряване или 
чрез предварително изградени въжени системи 
за осигуряване; осигуровките задължително се 
изграждат от алпийски спасители;
4. след откриването на пострадалия с него 
се осъществява контакт и започва изграждане 
на системите за транспортирането му, ако е 
необходимо;
5. пострадалият незабавно се осигурява 
при достигането му независимо от начина на 
транспорт или от извършваните манипулации;
6. за транспорт на пострадали в труднодос­
тъпни терени се използват специализирани 
средства (носилки, колички и др.), осигуряващи 
безопасността на транспортирането;
7. при тежко пострадал транспортът се ръ­
ководи от медицинско лице, а ако няма такова 
в екипа – от лице, определено от ръководителя 
на операцията; 
8. независимо от вида на използвания транс­
порт ръководителят на операцията поддържа 
постоянна връзка с ръководителя на транспорта.
Чл. 72. При спасяване на хора от високи 
сгради и съоръжения (сгради с височина над 
5 м, куполи на църкви, катедрали, минарета, 
комини, мостове, язовирни стени, силози, висо­
ки дървета, кранови съоръжения, осветителни 
и електростълбове и др.) се спазват следните 
правила:
1. при операции по спасяване на хора от ви­
соки сгради и съоръжения може да се използва 
специална техника и съоръжения (автовишки, 
подемници, стълби и др.), алпийски техники 
или комбинирано;
2. при използването на техника или съо­
ръжения спасителите, работещи на височина, 
задължително се осигуряват срещу падане;
3. при използването на техника или съоръже­
ния операторът, който ги управлява, поддържа 
постоянна връзка с работещите спасители;
4. при работа на съоръжения, на които има 
електрозахранване, или в близост до електро­
проводи ръководителят на операцията осигу­
рява спирането на електрозахранването преди 
започване на работата.
Чл. 73. При извършване на спасителни ра­
боти при лифтови аварии се спазва следното:
1. при получаване на сигнал за помощ при 
лифтови аварии според обстановката могат да 
се изпратят няколко екипа:
а) алпийски екип за евакуиране на хората 
от кабините или седалките;
б) екипи за придружаване на свалените 
пътници по терена до съответните пунктове за 
извозване и за осигуряване на специализиран 
транспорт на труднодостъпни места;
2. ръководителят на екипа след пристигането 
си е длъжен да:
а) се запознае с аварийния план на съоръ­
жението и да действа в съответствие с него;
б) събере подробна информация за мо­
ментната натовареност на линията, максимал­
ното време според нормативните документи 
за нейното освобождаване, наличния брой 
спасители от други организации, както и за 
метеорологичната обстановка в момента и за 
краткосрочната прогноза;
3. по време на операцията ръководителите 
на екипи поддържат постоянна връзка с ОКИЦ 
и с ръководителя на съоръжението;
4. за придвижване по въжената линия се 
използват само стандартни приспособления;
5. извеждането от кабините или седалките 
се извършва само от правоспособни алпийски 
спасители;
6. приключването на операцията се съгласува 
с ръководителя на съоръжението.
Раздел IV
Издирване и спасяване на пострадали вслед­
ствие на авиационна катастрофа
Чл. 74. Участието на спасителни екипи от 
ГДГЗ в операции за издирване и спасяване 
на пострадали при авиационни катастрофи 
се регламентира със Закона за гражданското 
въздухоплаване и Наредба № 12 от 2005 г. за 
условията, реда и изискванията към системата 
за търсене и спасяване при авиационно произ­
шествие (ДВ, бр. 5 от 2006 г.).
Чл. 75. Операциите по издирване и спасяване 
при авиационни катастрофи се координират 
от ситуационния център на Министерството 
на транспорта, информационните технологии 
и съобщенията чрез стандартни оперативни 
процедури.
Чл. 76. Спасителите от ГДГЗ участват в еки­
пите за издирване и спасяване съгласно плано­
ве, изготвени от Главна дирекция „Гражданска 
въздухоплавателна авиация“ и съгласувани с 
ОУГЗ за конкретните региони.
Чл. 77. На командирите на екипи, след 
получаване на сигнала, при необходимост 
чрез ОКИЦ се предоставят плановете за из­
вършване на търсене и спасяване на Главна 
дирекция „Гражданска въздухоплавателна ави­
ация“ в касаещия ги обем, като последващите 
действия на екипите се осъществяват съгласно 
тези планове.
Чл. 78. Командирите на екипи организират 
работата по издирване и спасяване в зависимост 
от района и указанията на авиационните специ­
алисти, разследващи инцидента, и следствените 
органи, намиращи се в района.
Чл. 79. По време на операцията команди­
рите на екипи координират действията си с 
ръководителите на операцията.
Чл. 80. При участие на водолази в опера­
цията се спазват изискванията за извършване 
на водолазни дейности.